РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/312-19

28. новембар 2019. године

Б е о г р а д

З А П И С Н И К

53. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 28. НОВЕМБРА 2019. ГОДИНЕ

 Седница је почела у 14.05 часова.

 Седницом је председавала Катарина Ракић, председник Одбора.

 Седници су присуствовали чланови Одбора: Драган Јовановић, Јовица Јевтић, Јасмина Каранац, Стефана Миладиновић, др Владимир Орлић, Огњен Пантовић, Снежана Б Петровић, Оливера Пешић и Далибор Радичевић.

 Седници је присуствовао заменик члана Одбора: Горан Ковачевић (заменик Зорана Милекића).

 Седници нису присуствовали чланови Одбора: Драган Весовић, Ненад Константиновић, Марина Ристић, Александар Стевановић, Новица Тончев и Горан Ћирић, нити њихови заменици.

Седници је присуствовао из Министарства грађевинарства, саобраћаја и инфраструктуре Зоран Лакићевић, државни секретар.

 Одбор је, једногласно,у складу са предлогом председника Одбора усвојио следећи

Д н е в н и р е д:

1. Разматрање Основе за вођење преговора и закључивање Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине и текста Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине, ради давања сагласности за привремену примену Споразума до његовог ступања на снагу (број 011-2780/19 од 8. новембра 2019. године);
2. Разматрање представки на предлог Радне групе Одбора.

 Пре преласка на разматрање утврђеног Дневног реда усвојен је, једногласно, Записник 52. седнице Одбора одржане 25. октобра 2019. године.

Прва тачка дневног реда - **Разматрање Основе за вођење преговора и закључивање Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине и текста Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине, ради давања сагласности за привремену примену Споразума до његовог ступања на снагу**

 Државни секретар Зоран Лакићевић истакао да је ће се закључивањем овог споразума уредити основе сарадње и подела надлежности међу државама за одржавање и реконструкцију путних међудржавних мостова на граници између Републике Србије и Босне и Херцеговине.

 У складу са чланом 8. Закона о закључивању и извршавању међународних уговора („Службени гласник РС“, број 32/13) и чланом 57. Пословника Народне скупштине („Службени гласник РС“, број 20/12-пречишћен текст), Одбор за просторно планирање, саобраћај, инфраструктуру и телекомуникације, на седници одржаној 28. новембра 2019. године, једногласно, донео је следећу

О Д Л У К У

1. Даје се сагласност Влади Републике Србије за привремену примену Основе за вођење преговора и закључивање Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине и текста Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине, до његовог ступања на снагу.

 2. Ову одлуку доставити Влади Републике Србије, на даљу надлежност.

 3. Ову одлуку доставити председнику Народне скупштине, ради информисања.

Друга тачка дневног реда - **Разматрање представки на предлог Радне групе Одбора**

Поводом ове тачке Дневног реда председник Одбора дала је реч известиоцу Радне групе Одбора Јовици Јевтићу.

Народни посланик Јовица Јевтић, је обавестио Одбор да је Радна група на састанку одржаном 14. новембра 2019. године размотрила 12 пристиглих поднесака и одлучила следеће о даљем поступању:

* Поновљену представку Рајка Лазића**,** (Број 07-1138/13)у вези жалбе на недовршену инфраструктуру дуж ауто-пута Е75, третирати информативно с обзиром да је Одбор у више наврата одговарао на дописе овог подносиоца у складу са овлашћењима;
* Поновљену представку Милована Миловановића**,** (Број 07-3947/18) у вези санације сеоског пута, проследити Скупштини општине Љиг и Колубарском управном округу на даље поступање;
* Поновљену представку Милете Крстића, (Број 07-3553/17), у вези санације сеоског пута, проследити Скупштини општине Уб на даље поступање;
* Представку Софије Ћеранић Глумац, (Број 07 – 2099/19), у вези решавања проблема у Вишњићевој улици, у насељу Калуђерица, проследити Секретаријату за урбанизам и грађевинске послове Града Београда на даље поступање;
* Поводом представке Мирослава Арсића, (Број 07-2157/19) у вези Решавања предмета Републичког геодетског завода – ургенција на рад судије Управног суда, подносиоцу упутити допис да према Одлуци скупштинског Одбора за административно - буџетска и мандатно-имунитетска питања о Кодексу понашања народних посланика о границама дозвољености коментарисања судских одлука и поступака, народни посланици, чланови Одбора не смеју својим иступањима и изјавама да износе идеје, информације или мишљења којима би прејудицирали исход поступка пред судом, нити на било који начин утицати на ток и исход поступка пред судом;
* Представка Срећка Станића**,** (Број 07-2058/19) у вези санације моста и уређења аутокампа у општинама Чачак и Лучани, садржи низ навода који нису у складу са чланом 3. став 4. Упутства за поступање са иницијативама, петицијама, представкама и предлозима упућеним Народној скупштини и на поднесак се неће одговарати;
* Поводом представке Зорана Висковића, (Број **07-2327/19**) у вези повраћаја својине, подносиоцу упутити допис са обавештењем да је неопходно да достави додатне информације – недостаје податак о објекту који је предмет жалбе;
* Поновљену представку Стефана Котуровића, (Број 07-1667/19) у вези Решења о рушењу објекта подносиоца, проследити Секретаријату за послове легализације објеката на даље поступање;
* Притужбу предузећа ,,Ражаник“ доо, (Број 07-2795/19) у вези рада грађевинске инспекције, проследити Министарству грађевинарства, саобраћаја и инфраструктуре на даље поступање;
* Представку Младенке Марковић, (Број 07-2797/19) у вези препарцелације, проследити Републичком геодетском заводу на даље поступање;
* Поводом представке Радмиле Станковић, (Број 07 – 1058/18) у вези кућног савета подносиоцу упутити допис – обавештење да се за проблем који у свом допису наводи обрати Управнику зграде,у складу са Законом о становању и одржавању зграда;
* Поводом поновљене представке Предрага Гавровића, (Број 07-2866/17) у вези жалбе на институције Републике Србије, подносиоцу упутити допис да Одбор неће поступати по представци, имајућим у виду да је иста упућена Одбору за правосуђе, државну управу и локалну самоуправу, као и Одбору за одбрану и унутрашње послове.

Одбор је, једногласно, одлучио да прихвати предлоге Радне групе за поступање поводом сваког поднеска.

\*

\* \*

На седници Одбора вођен је тонски запис.

 Седница је закључена у 14.17 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Катарина Ракић